
చెన్నై : సినీ అభిమాన సంఘం ఏర్పాటు విషయమై ఇరువర్గాల మధ్య జరిగిన ఘర్షణలో నటుడు విక్రమ్ వీరాభిమాని దారుణహత్యకు గురయ్యాడు. నామక్కల్ సమీపంలో ఆదివారం రాత్రి ఈ సంఘటన జరిగింది. నామక్కల్ సమీపం దూసూరులోని మణికంఠన (20) కబడ్డీ క్రీడాకారుడిగాను, తమిళ సినీ నటుడు విక్రమ్ వీరాభిమానిగాను ఉన్నాడు. ఈ నేపథ్యంలో ఆదివారం రాత్రి నటుడు విక్రమ్ పేరిట అభిమాన సంఘం ఏర్పాటు చేసేందుకు మణికంఠన, రామచంద్రన మధ్య చర్చలు జరిగాయి. ఆ సందర్భంగా మణికంఠన మాట్లాడుతూ తాను ఎన్నో యేళ్లుగా విక్రమ్ అభిమాన సంఘాన్ని నడుపుతున్నానని, కొత్తగా ఏర్పాటయ్యే సంఘానికి కూడా తాను అధ్యక్షుడిగా ఉంటానని చెప్పాడు. దీంతో ఆగ్రహించిన రామచం ద్రన, అతడి అనుచరులు మణి కంఠనపై దాడి జరిపారు. మణికంఠన అనుచరులు కూడా ప్రతిదాడికి పాల్పడ్డారు. ఆ సమయంలో రామచంద్రన తన వెంట తెచ్చుకున్న వేటకొడవలితో మణికంఠనపై దాడి జరిపాడు. ఈ దాడిలో మణికంఠన తీవ్రంగా గాయపడ్డాడు. వెంటనే అతడిని ప్రైవేటు ఆసుపత్రికి తరలిం చగా చికిత్స ఫలించక మృతి చెందాడు. ఈ హత్యకు సంబంధించి రామచంద్రన, కరుణామూర్తి, రాజేశ, మణికంఠన అనే నలుగురిని పోలీసులు అరెస్టు చేశారు. మరో నలుగురి ఆచూకీ కోసం తీవ్రంగా గాలిస్తున్నారు.

chennai : cinee abhimana sangham erpaatu vishayamai iruvargaala madhya jarigina gharshanalo natudu vikram veeraabhimaani daarunahatyaku gurayyadu. namakkal sameepamlo aadivaaram raatri ee sanghatana jarigindi. namakkal sameepam doosuurulooni manikantana (20) kabaddi kreedaakaarudigaanu, tamila cinee natudu vikram veeraabhimaanigaanu unnaadu. ee nepathyamlo aadivaaram raatri natudu vikram paerita abhimana sangham erpaatu chesenduku manikantana, ramachandrana madhya charchalu jarigai. aa sandarbhamgaa manikantana maatlaadutuu taanu enno yellugaa vikram abhimana sanghaanni naduputunnanani, kottagaa erpatayye sanghaaniki kuudaa taanu adhyakshudigaa untaanani cheppaadu. deentho aagrahinchina ramacham drana, atadi anucharulu mani kanthanapai daadi jariparu. manikantana anucharulu kuudaa pratidaadiki palpaddaru. aa samayamlo ramachandrana tana venta tecchukunna vetakodavalito manikantanapai daadi jaripadu. ee daadilo manikantana teevramgaa gayapaddadu. ventane atadini praivetu aasupatriki taralim chagaa chikitsa phalinchaka mruti chendaadu. ee hatyaku sambandhinchi ramachandrana, karunamurthy, rajesha, manikantana ane nalugurini poliisulu arestu chesaru. maro naluguri aachuki kosam teevramgaa gaalistunnaaru.